7.2.2023.
HR
Službeni list Europske unije
C 47/197 srijeda, 6. srpnja 2022.
47. napominje da pristup zdravstvenoj skrbi može biti narušen zbog složenog učinka intersekcijske diskriminacije; poziva države članice da osiguraju univerzalno i dostupno zdravstveno osiguranje, uključujući specijalizirane usluge za mentalno zdravlje, i da hitno uklone postojeće prepreke zdravstvenoj skrbi za sve, uključujući za migrante u nezakonitoj administrativnoj situaciji i s posebnim naglaskom na ženama u svoj njihovoj raznolikosti; ističe da neznanje, pristranost ili stigmatizacija nikad ne bi smjeli ugroziti pristup zdravstvenoj skrbi; naglašava da je važno da zdravstveni djelatnici pružaju skrb na human način bez diskriminacije i osuđivanja te da poštuju slobodan, prethodni i informirani pristanak i prava pacijenata; napominje da postoji znatan nedostatak podataka o pristupu žena iz marginaliziranih skupina i migrantica zdravstvenim uslugama, osobito uslugama mentalnog zdravlja; 48. poziva države članice da prime na znanje složeni učinak intersekcijske diskriminacije na pristup uslugama dijagnostike u okviru zdravstvene skrbi, osobito u pogledu reproduktivnog zdravlja, a posebno za crnkinje i druge žene koje nisu bjelkinje te pripadnice manjina; podsjeća da su spolno i reproduktivno zdravlje i prava temeljna ljudska prava kojima bi sve osobe, u svoj svojoj raznolikosti, trebale imati pristup na siguran i zakonit način; 49. poziva države članice da donesu i provedu strategije, politike i programe za unapređenje seksualnog i reproduktivnog zdravlja i prava marginaliziranih skupina žena, da iskorijene sistemske, financijske, pravne, praktične i društvene prepreke s kojima se suočavaju te da osiguraju zaštitu i poštovanje seksualnog i reproduktivnog zdravlja i prava u svim državama članicama; poziva države članice da promiču planiranje obitelji i sveobuhvatan spolni odgoj prilagođen dobi te da pomognu ženama u ranjivom ili nesigurnom položaju da pristupe besplatnoj kontracepciji u svim njezinim različitim oblicima i da osiguraju njihovu zaštitu od diskriminirajućih praksi u pristupu zdravstvenim uslugama; 50. potiče države članice da osiguraju pristupačne i transparentne postupke pravnog priznavanja roda koji se temelje na samoodređenju i u su skladu s 11. verzijom Međunarodne klasifikacije bolesti (ICD-11) Svjetske zdravstvene organizacije, da pravno priznaju transrodne, nebinarne i interseksualne osobe te da uklone prepreke kao što su obvezne kirurške intervencije ili obvezno psihološko savjetovanje; potiče države članice da zabrane genitalno sakaćenje interseksualnih osoba i da osiguraju da interseksualna dojenčad ili djeca ne budu podvrgnuta medicinskom ili kirurškom liječenju koje nije od životne važnosti; 51. poziva države članice da okončaju praksu prisilne sterilizacije, prisilnog pobačaja i prisilne kontracepcije, koja se među ostalim provodila nad ženama s invaliditetom i Romkinjama, te praksu prisilnog liječenja transrodnih osoba, kao i da poštuju njihov fizički i tjelesni integritet; poziva države članice da osiguraju djelotvorne i pravodobne pravne lijekove za sve osobe koje su bile žrtve prisilne sterilizacije i prisilnog razvoda, među ostalim uspostavom učinkovitih sustava kompenzacije; 52. podsjeća da su žene u svoj svojoj raznolikosti, osobito žene suočene s intersekcijskim oblicima diskriminacije, žene u marginaliziranom položaju i žene koje žive u područjima sukoba, nerazmjerno pogođene klimatskim promjenama i njihovim posljedicama; poziva Komisiju i države članice da zajamče da cjelokupno djelovanje u području klime uključuje intersekcijsku perspektivu koja među ostalim obuhvaća rod i rasu, da u tu svrhu primjenjuju ciljana sredstva i mjere te da zajamče jednako sudjelovanje žena u svoj njihovoj raznolikosti u tijelima za donošenje odluka na međunarodnoj, europskoj, nacionalnoj i lokalnoj razini; 53. potiče države članice da poduzmu brze, učinkovite i koordinirane mjere za zaštitu ljudskih prava i ispunjavanje potreba žena, djevojčica i marginaliziranog stanovništva pogođenih sukobom u Ukrajini u pogledu seksualnog i reproduktivnog zdravlja; o o 54.
o
nalaže svojoj predsjednici da ovu Rezoluciju proslijedi Vijeću i Komisiji.